หุ้นใหญ่กด SET ปิดเช้าลบ 7 จุด หลุดแนวรับ 1,200! มูลค่าซื้อขายบางเบา 2.62 หมื่นลบ.
หุ้นใหญ่กด SET ปิดเช้าลบ 7 จุด หลุดแนวรับ 1,200! มูลค่าซื้อขายบางเบา 2.62 หมื่นลบ. โดยดัชนีช่วงเช้าปิดที่ระดับ 1,194.80 จุด ลดลง 6.84 จุด หรือ 0.57% มูลค่าการซื้อขาย 2.62 หมื่นล้านบาท
30 ต.ค. 2563

สื่อข่าวรายงานว่า ดัชนีช่วงเช้าปิดที่ระดับ 1,194.80 จุด ลดลง 6.84 จุด หรือ 0.57% มูลค่าการซื้อขาย 2.62 หมื่นล้านบาท 
10 หุ้นกดดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้แกว่งไซด์เวย์ทรงตัวได้ดีกว่าที่ประเมินไว้ ท่ามกลาง Sentiment ที่เป็นลบจากนอกประเทศ รวมถึงราคาน้ำมันก็มีภาพเป็นลบ อาจเป็นผลจากที่ตลาดบ้านเราปรับตัวลงไปก่อนคนอื่นแล้ว และแนวรับสำคัญที่ระดับ 1,200 ยังทำงานได้ค่อนข้างดี โดยช่วงนี้จะต้องติดตามการทยอยประกาศผลประกอบการของบริษัทจดทะเบียนงวดไตรมาส 3/63 และหลักๆ ก็ติดตามสถานการณ์การเมืองในประเทศ
ขณะที่ตลาดหุ้นในภูมิภาคเอเชียเช้านี้ส่วนใหญ่ปรับตัวลง เช่นเดียวกับดาวโจนส์ฟิวเจอร์สที่ร่วงไปเกือบ 200 จุด จากความกังวลสถานการณ์การแพร่ระบาดไวรัสโควิดที่วิตกจะกระทบการฟื้นตัวเศรษฐกิจ และหุ้นในกลุ่มเทคโนโลยีในสหรัฐโดนขายออกมาด้วย อย่างไรก็ดี จะต้องจับตาผลการเลือกตั้งประธานาธิบดีสหรัฐในวันที่ 3 พ.ย.นี้ แต่กว่าจะทราบผลการเลือกตั้งก็อาจจะเป็นช่วงเช้าของวันที่ 4 พ.ย.
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะแกว่งไซด์เวย์หากไม่มีประเด็นใหม่เพิ่ม และการเมืองในประเทศยังนิ่ง ๆ อยู่ ซึ่งดัชนีฯคงจะแกว่งสร้างฐานแถว 1,200 จุด พร้อมให้แนวรับ 1,200-1,198 จุด ส่วนแนวต้าน 1,210 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SCGP   มูลค่าการซื้อขาย    2,360.85 ล้านบาท  ปิดที่  35.00 บาท  เพิ่มขึ้น 0.50 บาท
STA    มูลค่าการซื้อขาย      888.56 ล้านบาท  ปิดที่  35.00 บาท  ราคาไม่เปลี่ยนแปลง
AOT    มูลค่าการซื้อขาย      773.68 ล้านบาท  ปิดที่  51.50 บาท  เพิ่มขึ้น 0.25 บาท
KBANK  มูลค่าการซื้อขาย      722.04 ล้านบาท  ปิดที่  76.00 บาท  ลดลง  0.50 บาท
PTT    มูลค่าการซื้อขาย      666.83 ล้านบาท  ปิดที่  30.75 บาท  ลดลง  0.25 บาท